เรื่องร้องเรียน (แสงสว่าง,ถนน,น้ำท่วม) วันที่ 2022-06-26 12:38:13 — แขวงสามเสนนอก เขตห้วยขวาง กรุงเทพมหานคร
สวัสดีครับ 
ขออนุญาติร้องเรียน ท่านผู้ว่า กทม. คุณชัชชาติ ดังนี้ 

1. แจ้งปัญหาไฟถนนไม่ติดมาตลอดหลายปี (บางดวง) ในหมู่บ้าน อยู่เจริญ 542 ถนนประชาราษฎร์บำเพ็ญ 24 แยก 4-1 แขวงสามเสนนอก เขตห้วยขวาง แม้นานๆทีจะมีเข้ามาเปลี่ยนหลอดไฟใหม่ให้ แต่ใช้ได้อาทิตย์ถึง 2 อาทิตย์ ก็เสียอีก ทั้งที่เป็นซอยแรกแต่มืดมาก 

2. ถนนในหมู่บ้านเป็นหลุม เคยมาแก้ไขด้วยการเทยางมะตอย แต่ไม่นานก็เป็นหลุมอีกเหมือนเดิม

3. สดท้ายเรื่องลอกท่อ สมัยก่อนโควิด มีมาลอกท่อในหมู่บ้านนี้ และบริเวณใกล้เคียง เช่น หน้า ร.ร.จันหุ่น ถนนประชาราษฎร์บำเพ็ญ ยันแยกเหม๋งจ๋าย อย่างน้อยๆ ปีละ 1 ครั้ง พอโควิดมาไม่มีการลอกท่ออีกเลย ซึ่งแถวนี้น้ำท่วมประจำเมื่อฝนตกหนักๆ โดยเฉพาะหน้า ร.ร. อนุบาลบุญยรักษ์ จะลึกที่สุด จนผ่านหน้าหมู่บ้านยาวถึงแยกห้วยขวาง ช่วงที่ลอกท่อเป็นประจำ ถ้าไม่หนักไม่ท่วม แต่ปัจจุบัน ตกไม่หนักมากก็ท่วมแล้วครับ

ขออนุญาติรบกวนคุณชัชชาติ และ ขอขอบพระคุณมากครับ